**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/ /2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. március 26.-i nyilvános ülésére**

**Tárgy:** A környezetvédelemről szóló 8/1998. (III.31.) rendelet módosítása

**Az előterjesztő:** Papp Gábor polgármester

**Készítette:**  Babics Tamás osztályvezető

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

2015. március 5-én hatályba lépett az Országos Tűzvédelmi Szabályzatról szóló 54/2014 (XII. 5.) BM rendelet (továbbiakban: OTSZ).

Az OTSZ 225. § (1) bekezdése előírja, hogy „Ha jogszabály másként nem rendelkezik, a lábon álló növényzet, tarló, növénytermesztéssel összefüggésben és a belterületi ingatlanok használata során keletkezett hulladék szabadtéri égetése tilos.".

Valamint az OTSZ 225. § (3) bekezdés szerint „ha jogszabály másként nem rendelkezik, az ingatlan tulajdonosa, használója köteles a területet éghető hulladéktól és további hasznosításra nem kerülő száraz növényzettől mentesen tartani."

Továbbá az OTSZ 226. § (1) bekezdés szerint „Külterületen az ingatlan tulajdonosa, használója a tűzvédelmi hatóság engedélyével legfeljebb 10 ha egybefüggő területen irányított égetést végezhet.". A tűzvédelmi hatóság engedélyéhez a kérelmet legkésőbb az égetés tervezett időpontját megelőző 10. napig be kell nyújtani az engedélyező tűzvédelmi hatósághoz. Az irányított égetést az OTSZ 226., 227 §-ban foglaltak szerint lehet végrehajtani.

A környezet védelmének általános szabályairól szóló 1995. évi LIII. törvény 48. § (4) bekezdése értelmében a település önkormányzat képviselő-testületének hatáskörébe tartozik a háztartási tevékenységgel okozott légszennyezésre vonatkozó egyes sajátos, valamint az avar és kerti hulladék égetésére vonatkozó szabályok rendelettel történő megállapítása.

A fentiek értelmében tilos a lábon álló növényzet, tarló, növénytermesztéssel összefüggésben és a belterületi ingatlanok használata során keletkezett hulladék szabadtéri égetése, amennyiben jogszabály másként nem rendelkezik.

A tűzvédelmi hatósági feladatokat ellátó szervezetekről, a tűzvédelmi bírságról és a tűzvédelemmel foglalkozók kötelező élet- és balesetbiztosításáról szóló 259/2011. (XII. 7.) Korm. rendelet 7. § alapján pedig aki:

- tűzvédelmi előírást megszeg, és azzal tüzet idézett elő 100.000 Ft – 1.000.000 Ft;  
- tűzvédelmi szabályt megszeg, és azzal tüzet idézett elő és az oltási tevékenységben a tűzoltóság beavatkozása is szükséges volt 200.000 Ft – 3-000.000 Ft  
tűzvédelmi bírság megfizetésére kerül kötelezésre.

Hévíz Város Önkormányzat által hozott helyi rendeletekben a tűzgyújtásra vonatkozó szabályokat a környezetvédelemről szóló 8/1998. (III.31.) rendelet 7. § (4) bekezdése szerint „a tűzvédelmi hatóság által kihirdetett időszakokban, valamint erdőszéltől számított 200 m-en belül tüzet gyújtani tilos!”.

A közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 24/2013. (VI.16.) 8. § (1) bekezdés szerint pedig „tilos Hévíz Város Önkormányzat Képviselő-testületének, Hévíz város közterületeinek általános rendjéről szóló Hévíz Város Önkormányzat Képviselő-testületének 10/2000. (VI. 1.) önkormányzati rendeletének 1. melléklete szerinti Hévíz Gyógyhely határán belül, továbbá egészségügyi és gyermekintézmények, szociális gondozók, nyitott sportlétesítmények 100 méteres körzetében az intézmény működésének ideje alatt, valamint a garázstelepeken, a magasfeszültségű vezetékek alatti kiskertekben védőtávolságon belül, a véderdők és helyi védelem alatti területeken égetni.

(2) Tilos az avart és kerti hulladékot égetni.

(3) Tilos égetni:

*a)* tilalmi időszakban,

*b)* szeles időben,

*c)* nedves, füstölő hulladékkal,

*d)* a szomszédos telken lévő épületektől 10 m, saját telken lévő épülettől 5 m távolságon belül,

*e)* a keletkező hő és füst által a környékben lévő zöld növényeket, fát, bokrot károsítva,

*f)* közterületen,

*g)* kommunális, ipari eredetű vagy veszélyes hulladékot (műanyagot, gumit, vegyszert, festéket, illetve ezek maradékait) tartalmazó hulladékkal vegyesen.”

Az OTSZ-ben foglaltak betartása akkor kötelező, ha jogszabály másként nem rendelkezik. Az OTSZ tehát lehetőséget biztosít az önkormányzatok számára az attól eltérő szabályozásra.

A jelenlegi helyi szabályozásban a környezetvédelemről szóló 8/1998. (III.31.) önkormányzati rendelet 7 §. (4) bekezdésének „a tűzvédelmi hatóság által kihirdetett időszakban” fordulata az új OTSZ értelmében okafogyott, ezért e rendeleti szövegrész törlése indokolt. Indokolt továbbá egy tavaszi és őszi időszak meghatározása a kerti hulladék elégethetőségére. Javaslatunk szerint így március-április és október-november hónapokban a kerti hulladék égetését belterületen engedélyezni javasoljuk, a közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 24/2013. (VI.16.) önkormányzati rendelet 8. § (1) bekezdése szerinti tilalmak egyidejű betartásával.

A rendelettervezet indokolása:

1. § Az Országos Tűzgyújtási Szabályzatban rögzített önkormányzati rendeletben meghatározható tűzgyújtási időszakot meghatározó rendelkezés.

2. §. A rendelet hatálybalépését szabályozó rendelkezés.

**Tisztelt Képviselő-testület!**

Kérjük a rendelettervezet megvitatását és elfogadását.

Hévíz, 2015. március 18.

**Hévíz Város Önkormányzat Képviselő-testületének**

**……/….. (… . ..) önkormányzati rendelete**

**a környezetvédelemről szóló 8/1998. (III.31.) szóló rendelet önkormányzati rendelet módosításáról**

# Hévíz Város Önkormányzat Képviselő-testülete a környezet védelmének általános szabályairól szóló 1995. évi LIII. törvény 48. § (4) bekezdésében kapott felhatalmazás alapján, Magyarország Alaptörvényének 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** A környezetvédelemről szóló 8/1998. (III.31.) önkormányzati rendelet (továbbiakban Ör.) 7. § (4) bekezdése helyébe a következő rendelkezés lép:

***„****(4) Hévíz város területén, a közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 24/2013. (VI.16.) önkormányzati rendeletben foglalt tilalmak betartásával, a belterületi ingatlanok használata során keletkezett hulladék szabadtéri égetése március-április és október-november hónapokban engedélyezett.”*

**2. §** A rendelet a kihirdetését követő napon lép hatályba, és hatálybalépését követő napon hatályát veszti.

dr. Tüske Róbert Papp Gábor

jegyző polgármester

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A környezetvédelemről szóló 8/1998. (III.31.) szóló rendelet önkormányzati rendelet módosítása

**Társadalmi-gazdasági hatása**: Az Országos Tűzvédelmi Szabályzatban meghatározott helyi tűzgyújtási szabályok kerültek meghatározásra

**Költségvetési hatása**: nincs

**Környezeti, egészségi hatása**: csekély

**Adminisztratív terheket befolyásoló hatása**: csekély

**Egyéb hatása**: Nincs

**A rendelet megalkotásának szükségessége**: Állampolgári elégedettség növelése.

**A rendelet megalkotása elmaradása esetén várható következmények**: nincs

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**3.**

**Bizottsági állásfoglalás**

|  |  |  |  |  |  |  |
| --- | --- | --- | --- | --- | --- | --- |
| **Előterjesztés tárgya:**  A környezetvédelemről szóló 8/1998. (III.31.) rendelet módosítása | | | | |  | |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** | |
| **Pénzügyi, Turisztikai és Városfejlesztési Bizottság** | 2015. március 19. | 62/2015. (III.19.) PTVB határozat | 3 igen szavazat | A bizottság az előterjesztés határozati javaslatában foglaltak elfogadását egyhangúlag javasolja a Képviselő-testület számára. | |

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  A környezetvédelemről szóló 8/1998. (III.31.) rendelet módosítása | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Jogi- Ügyrendi,**  **Szociális Bizottság** | 2015. március 19. | 48/2015. (III.19.) JÜSZB határozat | | 2 igen szavazat | A bizottság az előterjesztés rendelet-tervezetében foglaltak elfogadását egyhangúlag javasolja a Képviselő-testület számára. |

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |